Diari Oficial de la Generalitat Valenciana


Sumari del DOGV 8088, del 20-07-2017 (2017/6642)

RESOLUCIÓ de 6 de juliol de 2017, del secretari autonòmic de Medi Ambient i Canvi Climàtic, per la qual es concedeixen per a l'exercici 2017 les ajudes a associacions mediambientals amb activitat a la Comunitat Valenciana per a la difusió de les bones pràctiques en l'ús de l'aigua.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8088

Data del DOGV
:   20-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6642


Data del document
:   06-07-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 6 de juliol de 2017, del secretari autonòmic de Medi Ambient i Canvi Climàtic, per la qual es concedeixen per a l'exercici 2017 les ajudes a associacions mediambientals amb activitat a la Comunitat Valenciana per a la difusió de les bones pràctiques en l'ús de l'aigua. [2017/6642]  
L'Orde 3/2017, de 20 de gener, de la conselleria d'Agricultura, Medi Ambient, Canvi Climàtic i Desenvolupament Rural, aprovava les Bases Reguladores per a la concessió d'ajudes a les associacions mediambientals per a la difusió de les bones pràctiques en l'ús de l'aigua, complint així amb allò disposat en l'apartat 2 de l'article 9 de la Llei 38/2003, de 17 de novembre, general de subvencions, i per altra banda, segons disposa l'article 23 de la mateixa Llei, la iniciació del procediment de concessió de les ajudes es realitzarà per mitjà de convocatòria aprovada per l'òrgan competent.  
Mitjançant la Resolució d'1 de març de 2017, de la conselleria d'Agricultura, Medi Ambient, Canvi Climàtic i Desenvolupament Rural, es convocaren ajudes per a l'exercici 2017 a associacions mediambientals amb activitat a la Comunitat Valenciana per a la difusió de les bones pràctiques en l'ús de l'aigua (DOGV 7999, 14.03.2017).  
Vista la Proposta de Concessió de subvencions del director general de l'Aigua de data 19 de juny de 2017, formulada d'acord amb l'Acta de la Comissió Avaluadora, constituïda d'acord amb la Base 8 de l'Orde 3/2017 i amb el propòsit de complir l'objectiu principal de la Convocatòria expressada en la Base I de l'Orde 3/2017, és a dir, difondre les bones pràctiques en l'ús de l'aigua en els àmbits d'abastiment, depuració, mediambiental i de contaminació d'aigües subterrànies; i d'acord en tot moment amb l'articulat de l'Orde 3/2017 i la Resolució de Convocatòria d'1 de març de 2017.  
Segons les consideracions anteriors, i en atenció a allò exposat en l'article 160 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i, en virtut de les facultats conferides per l'article 17 de la Llei 5/1983, de 30 de desembre, del Consell, havent tingut en compte la normativa bàsica de la Llei 38/2003, de 17 de novembre, general de subvencions, així com el Reglament, Reial decret 887/2006, de 21 de juliol, que la desenvolupa.  
  
En virtut de tot això, i en ús de les facultats atribuïdes per la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els distints òrgans de la conselleria, resolc:  
  
Primer. Concessió de subvencions  
Concedir una subvenció a les associacions que es citen a l'Annex I de la present resolució, a càrrec de l'aplicació pressupostària 21.05.13.838.27.0, línia S7298000, dels pressupostos de la Generalitat per a l'exercici 2017, tal com s'estableix a la Convocatòria d'1 de març de 2017, per un import global de 167.073,16 ?.  
  
Segon. Sol·licituds desestimades  
Desestimar les sol·licituds de l'annex II d'aquesta resolució, per algun dels motius següents:   
1. Sol·licitud desestimada segons informe de la Comissió d'avaluació redactat de conformitat amb els criteris de ponderació i en atenció al nombre màxim d'ajudes i disponibilitat pressupostària segons el punt primer, quart paràgraf i el punt sèptim de la Convocatòria.  
  
2. Haver presentat la sol·licitud fóra del termini fixat a la Convocatòria (apartat tercer, punt cinqué, y apartat quart, de la Convocatòria).  
  
3. No correspondre's la sol·licitud amb les Bases Reguladores que regeixen les ajudes objecte de la Convocatòria (Bases primera i segona) o no complir amb l'objectiu de la Convocatòria, ni amb la resta de requisits exigits en l'apartat cinqué de la Convocatòria, per a ser objecte de subvenció.  
4. No haver aportat la documentació requerida en els terminis atorgats (base octava, punt tres), per la qual cosa es té al sol·licitant per desistit de la seua petició.  
5. Renúncia al dret, per mitjà de comunicació expressa, o mitjançant la no-acceptació expresa de la subvenció concedida, que serà interpretada com a renúncia a la mateixa, amb els efectes alliberadors del crèdit proposat (Base onzena).  
Contra aquesta resolució, que esgota la via administrativa, es pot interposar recurs potestatiu de reposició segons els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes, comptat des del dia següent al de la seua publicació i davant el mateix òrgan que va dictar la Resolució, o bé recurs Contenciós administratiu, interposat davant la Sala de lo Contenciós Administratiu del Tribunal Superior de Justícia de la Comunitat Valenciana, dins del termini de dos mesos, comptadors des del dia següent al de la seua publicació, de conformitat amb el que es disposa en l'articulat de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici de la possibilitat que els interessats puguen interposar, si escau, qualsevol altre que estimen oportú.  
  
  
DISPOSICIÓ FINAL  
  
La present Orde produirà efectes a partir del dia següent al de la seua publicació al Diari Oficial de la Generalitat Valenciana.  
  
València, 6 de juliol de 2017.- El secretari autonòmic de Medi Ambient i Canvi Climàtic, p. d. (R 27.07.2015): Julià Àlvaro Prat.